आॅनलाइन परीक्षा फॉर्म भरने लगी छात्रों की भीड़
शासकीय कंगला मांझी महाविद्यालय के प्रथम वर्ष के छात्रों की वार्षिक परीक्षा के लिए आॅनलाइन फाॅर्म भरने की प्रक्रिया 26 दिसंबर से शुरू हो गई है, जो कि 5 जनवरी तक चलेगी। इसके लिए नगर के इंटरनेट केंद्रों में छात्रों की भीड लग रही है। बीए, बीएससी, बीकॉम प्रथम वर्ष के छात्रों के फाॅर्म भरे जा रहे हैं। द्वितीय वर्ष और अंतिम वर्ष वालों के फाॅर्म पहले ही भरे जा चुके हैं।
नेट सेंटर में आॅनलाइन फाॅर्म भराने आई छात्रा सरस्वती बढई, चमेली कचलाम, अंबिका आंचला, टेमेश्वरी कोंबरे, नम्रता नायक, जयंत्री सोरी, डोमेश्वरी आर्य, रेमन सिवाना, दुलेश्वरी नेताम, युगेश्वरी बर्सेल ने बताया कि कॉलेज में बीए प्रथम में 141, बीएससी में 98 और बीकॉम में 20 छात्र-छात्राएं है। जिन्हें विद्यालय से बाहर फार्म भरना पड़ेगा। सेंटर संचालक महेंद्र यादव ने बताया कि नेट फास्ट चलने से एक छात्र का फाॅर्म भरने में 10 मिनट लगता है। इंटरनेट में खराबी आने से एक फार्म भरने में 2 घंटे लग जाता था।
डौंडी। परीक्षा फॉर्म भरने पहुंचे विद्यार्थी।
hin_Deva hin_Deva hin_Deva hin_Deva